สวัสดีค่ะ คือเรามีอะไรกับแฟนอาทิตย์ละ2-3 ครั้งค่ะจนแฟนไปทหาร แล้ววันหนึ่งเรารู้สึกเหมือนจะเป็นประจำเดือนค่ะ เอาก็ไม่เอะใจอะไรเพราะประจำเดือนเรามาผิดปกติอยู่แล้วค่ะ 3,4เดือนมาบ้าง นานสุดก็8,9เดือนมาค่ะ แต่พอชุดนี้หายไปแล้ว อีก 10 วันมันก็มาอีกค่ะเราก็คิดมันคงเป็นเลือดที่ค้างอยู่ พอมันหายอีก 14 วันก็มาอีก มันมาครั้งละ 2,3วันค่ะ มันเป็นมาเรื่อยจนครั้งนี้เป็นครั้งที่4 แล้วมันเป็นเกือบอาทิตย์แล้วค่ะครั้งนี้ มันมานิดเดียวค่ะ แต่มันไม่หายสักที เราเลยสงสัยว่าเราเป็นอะไรกันแน่คะ
สวัสดีค่ะ การที่ประจำเดือนหายไป 10 วัน แล้วมาอีก แล้วหายไปอีก 14 วัน แล้วมาอีก ถือเป็นอาการเลือดออกผิดปกติจากช่องคลอด โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น2. มีมดลูกอักเสบ แต่มักมีปวดท้องน้อยและตกขาวที่ผิดปกติร่วมด้วย3. การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป และจะทำให้ประจำเดือนไม่ค่อยมา นานหลายเดือนจะมาสักครั้ง แล้วตามด้วยการมีเลือดออกนานได้4. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป ไม่ได้พบในช่วงวัยรุ่น5. มีภาวะไทรอยด์ฮอร์โมนผิดปกตินอกจากนี้ หากมีการใช้ยาฮอร์โมนต่างๆ อยู่ รวมถึงยาสตรี สมุนไพร อาหารเสริมต่างๆ ก็อาจเป็นสาเหตุได้ในเบื้องต้น ควรลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีเลือดออกมาบ่อยๆ หรือยังคงนานหลายเดือนมีประจำเดือนมาสักครั้ง ก็ควรไปพบสูติ-นรีแพทย์เพื่อหาสาเหตุค่ะ